Nouerint uniuersi quod ego Nicolaus Huonis de Maisuillo clericus curie lingonensis a reuerendo patre in Christo ac Domino meo carissimo domino G. miseratione diuina lingonense episcopo ad infrascripta specialiter deputatus recepi et habui nomine dicti et pro ipso a domino abbate monasterii sancti Stephani dyuionensis decem libras turonensium pro procuracione moderata dicto domino meo ab ipso domino abbate debita pro anno presenti racione uisitacionis ipsi domino abbati per uenerabilem et discretum uirum dominum Guillermum de Chaissiaco procuracione eiusdem domini nomine ipsius et pro ipso facta super quibus uisitatio et procuracio dicto domino meo extitit a sede apostolica gracia facta specialis quictans ipsum dominum abbatem de predictis perpetuo per presentes, datum sub sigillo curie lingonense uicesima die decembris, anno Domini M CCC XL sexto. N. Huonis.